2017| 12 | 31

Szentmártonkáta Nagyközség Önkormányzata

Sajtóközlemény

**szentmártonkáta épületeinek energetikai fejlesztése**

**A Környezeti és Energiahatékonysági Operatív Program KEHOP-5.2.9-16-2016-00001 azonosítószámú pályázata keretében 198,11 millió forint európai uniós támogatás segítette annak a projektnek az eredményes megvalósulását, amely során, energiahatékonyságot javító beruházás valósult meg, Szentmártonkáta Nagyközség tulajdonában álló intézményeken.**

A KEHOP-5.2.9 azonosítószámú felhívás célja, hogy csökkentse az épületek energiafelhasználását, mely jelenleg, Magyarország esetében a teljes energiafogyasztás közel 40%-át teszi ki. Amennyiben ezen épületek hőtechnikai tulajdonságait javítjuk, úgy jelentős megtakarításokat érhetünk el, mely alapvetően a KEHOP 5. prioritás 2. intézkedésében megfogalmazott cél.

Jelen Felhívás kiemelt célkitűzése – összhangban a hazai és EU stratégiával – ösztönözni az energiahatékonysági fejlesztések megvalósítását és elősegíteni a decentralizált, környezetbarát megújuló energiaforrást hasznosító rendszerek elterjedését. Az energetikai hatékonyság fokozásának és az energiatakarékosságnak a szükségességét alátámasztja, hogy a statisztikai adatok szerint a hazai energiaigényesség egységnyi GDP előállítására vetítve valuta-paritáson mérve több mint háromszor, vásárlóerő-paritáson mérve pedig mintegy másfélszer magasabb, mint a fejlett EU tagállamokban. Jelen konstrukció hozzájárul az épületek energiahatékonyságának javítására és megújuló energiafelhasználás fokozására irányuló beruházások megvalósításához.

A projekt megvalósítása Szentmártonkáta Nagyközség Önkormányzatának tulajdonában álló, 4 helyszínen található intézményt érint. Ezen épületek közül a Polgármesteri Hivatal esetében nyílászárócsere, külső oldali hőszigetelés, valamint napelemes rendszer telepítése, az Orvosi Rendelő épületének esetében utólagos hőszigetelés, és nyílászárócsere valósul meg, az Arany János Általános Iskola és az Arany János Általános Iskola Bacsó Béla úti telephelye esetében pedig komplex épületenergetikai felújítás történik, mely magában foglalja a teljes épület hőszigetelését, a nyílászárók cseréjét, valamint a födém és tető-hőszigetelést, megújuló energiahordozó felhasználásával kombinálva.

A kivitelezés megkezdésének időpontja: 2017.június 19.

A projekt lezárásának időpontja: 2017.december 31.

A projekttel kapcsolatosan bővebb információt az alábbi linken találnak: www.szentmartonkata.hu